Dopperkiaat is 'n middelmatig-groot boom met groot, donkergroen, enkelsaamgestelde blare. Die boom dra helder geel blomme in oorvloed en wanneer dit blom lok dit 'n wye verskeidenheid insekte. In ons ervaring het Pterocarpus rotundifolius nie juis 'n agressiewe wortelstelsel nie. Dit is effens rypgevoelig, halfbladwisselend en droogtebestand. Dopperkiaat is geskik vir aanplant in 'n klein tuin. Ongelukkig aard dit nie goed in 'n houer nie.